Zidul de beton, cu înălţimea de trei metri, va fi construit în zona Reyhanli, în provincia Hatay, în dreptul oraşului sirian Atmeh.

Zidul va fi construit pe o lungime de opt kilometri, a transmis agenţia oficială Anatolia.

Un atac cu bombă comis pe 20 iulie în sud-estul Turciei s-a soldat cu 33 de morţi, atrăgând riposta dură a Turciei, care a atacat obiective teroriste din Siria şi poziţii militare kurde din nordul Irakului.

În provincia Hatay au ajuns aproximativ 1,8 milioane de refugiaţi din Siria, unde are loc un război civil şi sunt atacuri teroriste.